Document ID: 32006D0410

KOMISSION PÄÄTÖS,
tehty 24 päivänä toukokuuta 2006,
maaseuturahaston käyttöön neuvoston asetuksen (EY) N:o 1782/2003 10 artiklan 2 kohdan, 143 d ja 143 e artiklan nojalla käyttöön asetettavista määristä ja maataloustukirahaston menoihin käytettävissä olevista määristä
(2006/410/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 12 artiklan 2 ja 3 kohdan,
sekä katsoo seuraavaa:
(1)
Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003 (2) 10 artiklassa vahvistetaan menettely niiden nettomäärien laskemiseksi, jotka saadaan tuen mukauttamisesta ja jotka asetetaan Euroopan maaseudun kehittämisen maatalousrahaston (maaseuturahaston) käyttöön. Saman asetuksen 143 d artiklassa ja 143 e artiklassa vahvistetaan määrät, jotka asetetaan maataloustukirahaston käyttöön uudelleenjärjestelyihin puuvillan ja tupakan viljelyalueilla.
(2)
Euroopan maatalouden tukirahaston (maataloustukirahaston) menoihin vuosittain käytettävissä olevat enimmäismäärät ennen maaseuturahastolle vuoteen 2013 asti tehtäviä siirtoja vahvistetaan toimielinten sopimuksen liitteessä I vuosien 2007-2013 rahoituskehyksestä (3).
(3)
Maaseuturahaston käyttöön asetettavat määrät ja maataloustukirahaston menoihin käyttöön jäävä nettomäärä olisi vahvistettava varainhoitovuosien 2007-2013 vuotuisten enimmäismäärien perusteella,
ON PÄÄTTÄNYT SEURAAVAA:
Ainoa artikla
Vahvistetaan Euroopan maaseudun kehittämisen maatalousrahaston (maaseuturahaston) käytettävissä asetuksen (EY) N:o 1782/200310 artiklan 2 kohdan, 143 d artiklan ja 143 e artiklan nojalla varainhoitovuosina 2007-2013 olevat määrät sekä Euroopan maatalouden tukirahaston (maataloustukirahaston) menoihin käytettävissä oleva nettomäärä tämän päätöksen liitteen mukaisesti.
Tehty Brysselissä 24 päivänä toukokuuta 2006.

Labels: 15
19